<classify> Taifa Stars wamemaliza safari yao ya Afcon kwa kipigo cha mabao 3-0 kutoka kwa Mbweha wa Kaskazini Algeria, katika mchezo wa kukamilisha ratiba wa Kundi C uliofanyika kwenye Uwanja wa Al-Salam uliopo jijini Cairo nchini Misri. Mshambulizi wa Napoli Adam Ounas ndiye alikuwa mwiba kwa Stars baada ya kufungwa mabao mawili na kutoa pasi moja ya goli katika mchezo huo, ukiwa ni mchezo wake wa kwanza katika michuano ya AFCON. Straika wa Leicester City Islam Slimani ndiyo alifungua ukurasa wa mabao kwa Algeria kufuatia pasi nzuri kutoka kwa Adam Ounas dakika ya 35. Algeria ambao wamemaliza kama vinara wa Kundi C tayari walikuwa wameshafuzu baada ya kushinda michezo yao miwili ya awali. Watakutana na timu inakayopata nafasi ya mshindi wa tatu bora katika kundi lolote kwenye hatua inayofuata. Wakiwa tayari wamefuzu kabla ya mchezo dhidi ya Tanzania, kocha wa Algeria Djamel Belmadi alifanya mabadiliko tisa ya kikosi chake kilichoanza katika mechi mbili za awali na kumuanzisha Islam Sliman badala ya straika wa Al Sadd ambaye yuko kwenye kiwango bora kwa sasa Baghdad Bounedjah Na Slimani aliitumia nafasi hiyo kufunga bo lake la 27 katika timu ya taifa ndani ya michezo 61 aliyocheza Ounas aliongeza magoli mawili mnao dakika za 39 na 45 na kukamilisha idadi ya mabao matatu kwa bila kwa Mbweha hao dhidi ya Tanzania. Kwa upande wa Taifa Stars, almanusura wapate goli la kufutia machozi kutoka kwa straika anayekipiga Blackpool Adi Yussuf lakini mpira wake wa kichwwa uligonga mwamba. Kwa matokeo hayo sasa, Tanzania imemaliza ikiwa mkiano kabisa mwa Kundi C bila alama yoyote na kuwa mzigo wa kufungwa wa magoli. Katika mchezo mwingine wa KUNDI C, Kenya wamepokea kipigo kizito cha mabao 3-0 kutoka kwa Senegal, magoli mawili yakifungwa na mshambuliaji wa Liverpool Sadio Mane na lingine likifungwa na Ismaila Sarr. Katika mchezo huo Mane alikosa penati ambayo kama angefunga basi pengine angetoka na hattrick. Senegal sasa watachuana na Uganda tarehe 5 mwezi Julai. Kenya inaweza ikafuzu kama timu ya tatu bora ikitegemea matokeo katika mechi ya mwisho katika Kundi E and F. Hata hivyo matokeo ya Jumatatu yanamaanisha kwamba DR Congo inaweza kufuzu kutoka kundi A ikiwa na goli moja zaidi.  <topic>: michezo 